དང་པོ།ཨེ་ཤི་ཡ་མུ་མཐུད་འཕེལ་རྒྱས་སུ་འགྲོ་བར་ཁོང་ཚོ་ངེས་པར་དུ་ཞི་བདེ་དང་བརྟན་བརླིང་ངང་གནས་དགོས་པ་དང་།ཨ་མེ་རི་ཀར་མཚོན་ན་ཨེ་ཤི་ཡའི་སྲུང་སྐྱོབ་ཁྲོད་དཔལ་འབྱོར་གྱི་ཁེ་ཕན་ཆེན་པོ་ཞིག་ཡོད།འདས་པའི་ལོ་བཞི་བཅུའི་རིང་ང་ཚོས་མཐོང་གསལ་ལྟར།ཨ་མེ་རི་ཀའི་འགོ་གཙོའི་གནས་བབ་དང་དེའི་འབྲེལ་མཚམས་གསལ་བོ་ཡིན་པས་དབང་གིས་ཨེ་ཤི་ཡ་ནང་ཞི་བདེ་བྱུང་ཐུབ་ཡོད།ང་ཚོ་ད་ལྟ་འབྲེལ་མཚམས་དེ་འདྲ་མེད་པའི་དུས་རབས་གསར་བ་ཞིག་ནང་འཛུལ་ཞུགས་བྱེད་ཀྱི་ཡོད།ཨ་རིའི་འགོ་གཙོའི་གནས་བབ་རྒྱུན་འཛིན་བྱེད་རྒྱུ་དེ་ནི་ཨེ་ཤི་ཡའི་མངའ་ཁུལ་དུ་ཞི་བདེ་ཡོང་བའི་ཐབས་ཤེས་ཡག་ཤོས་དེ་མིན་པ་དང་།གོ་གནས་རྒྱུན་འཛིན་ཡོང་བར་རྒྱ་ནག་གི་ཁ་གཏད་དུ་ལངས་ནས་འགྲན་རྩོད་བྱེད་དགོས་པ་དེ་ཡིན་ན།ཨེ་ཤི་ཡའི་བདེ་འཇགས་སྣང་མེད་གཏོང་བ་དང་།ཨེ་ཤི་ཡའི་དཔལ་འབྱོར་ལ་དལ་འགོར་དང་ཡང་ན་འགོ་མཇུག་སློག་ནས་ཨ་མེ་རི་ཀའི་དཔལ་འབྱོར་ལ་རྡུང་རྡེག་ཚབས་ཆེན་ཕོག་རྒྱུ་ཡིན་པ་བཅས་རེད།མ་འོངས་པའི་ལོ་ཤས་ནང་།ཨ་མེ་རི་ཀས་ཕྱོགས་ནས་མངའ་ཁུལ་གྱི་འགོ་གཙོའི་གནས་བབ་རྒྱུན་འཛིན་ཀྱི་སྲིད་བྱུས་དེས་དོན་དངོས་ཐོག་ཨ་མེ་རི་ཀའི་དཔལ་འབྱོར་གྱི་ཁེ་ཕན་ལ་གནོད་ཀྱི་ཡོད་པ་ལས་སླ་བོར་རྟོགས་ཐུབ།ཕྱོགས་གཞན་ནས་བཤད་ན།ཕྱིར་འཐེན་བྱས་པ་ཡིན་ན་ཡང་ཉེན་ཁ་གཅིག་མཚུངས་འཕྲད་ཀྱི་ཡོད་པ་རེད།ཨེ་ཤི་ཡི་ནང་སྟོབས་ཆེན་རྒྱལ་ཁབ་ཨ་མེ་རི་ཀ་མེད་པ་ཡིན་ན།མངའ་ཁུལ་དེའི་སྟོབས་ཆེན་རྒྱལ་ཁབ་ནང་ཁུལ་ཕན་ཚུན་འགྲན་རྩོད་ཀྱིས་བརྟན་བརླིང་མེད་པའི་ཆུ་འཁོར་ནང་ལྷུང་སྟེ་ཚང་མར་དཔལ་འབྱོར་གྱི་གྱོང་གུན་ཚབས་ཆེན་ཕོག་གི་རེད།འདིས་ག་རེ་སྟོན་གྱི་ཡོད་པ་རེད་ཟེར་ན་ཨེ་ཤི་ཡའི་ནང་ཨ་མེ་རི་ཀའི་དཔལ་འབྱོར་གྱི་ཁེ་ཕན་ལ་རྒྱབ་སྐྱོར་ཡོང་བའི་ཐབས་ལམ་ཡག་ཤོས་ནི་ཕྱིར་འཐེན་བྱེད་རྒྱུ་དང་འགོ་གཙོའི་གནས་བབ་ཆེད་འགྲན་རྩོད་རྒྱུ་གཉིས་གང་རུང་མིན་པ་དེ་རེད།